########## Kategorie 2: Fakultêre en departementele projekte

Hierdie soort projekte het 'n uitwerking op fakulteits - en departementele vlak. Dit benodig die goedkeuring van die dekaan van die betrokke fakulteit of die uitvoerende hoof van die afdeling, en moet met die betrokke eenheid se missie en visie belyn wees. Dit beteken dat hierdie projekte die hoogste prioriteit van die fakulteit of afdeling moet verteenwoordig. Die OAB moet fondswerwings- en ontwikkelingsteun aan 'n projek toewys ten einde nou met die projekleier saam te werk om benaderings tot fondswerwing en steun met dokumentasie te ontwikkel en toe te pas.

Hierdie prioriteite verg vanselfsprekend 'n siftingsproses van die een of ander aard sodat projekte en bestaande hulpbronne belyn kan word. Die dekaan of uitvoerende hoof se prioritisering is een manier van sifting. Die tweede sifting moet 'n assessering deur die OABwees wat die befondsbaarheid al dan nie van die projekte betref. Ongelukkig is nie alle projekte befondsbaar of aanloklik vir filantropiese skenkers nie. Daaroor moet daar geen onduidelikheid bestaan nie.

########## Kategorie 3: Fondswerwingsaksies deur fakulteite, departemente en studente

Hierdie inisiatiewe en projekte ondersteun die kernfunksies binne 'n fakulteit en kan óf voortgaande óf nuwe projekte wees. Sulke fondswerwingsaksies moet deur die fakulteit gedryf word; die OAB verskaf slegs ontwikkelingsteun om die fakultêre fondswerwingspan te help om betrekkinge met skenkers aan te knoop en die 'vra' -deel te doen. Hierdie soort projekte sluit inisiatiewe in waarvoor die OAB nie fondse werf nie, soos konferensies en samesprekings, studentetoere, danse, dinees en verversings.

########## Let Wel:

Ontwikkelingsteun sluit die volgende in:

- 1) Navorsing oor moontlike skenkers wys moontlike bronne van finansiële ondersteuning uit deur 'n wye reeks funksionele inligting vir doeleindes van fondsinsameling in te samel. Die OAB- navorsingspan verskaf ook volledige agtergrondinligting oor die skenker, 'n assessering van die skenkingsvermoë (sodat die 'vra' op die regte vlak gerig word) en verbintenis (indien enige) met die US - alles faktore waarvolgens die waarskynlikheid van 'n skenking beraam kan word.
- 2) Die databestuurspan stroomlyn en bestuur die US se bestaande data, werk dit by en verbeter dit. Dit sluit in om alle alumni-inligting en die kontakbesonderhede van skenkers bygewerk te hou.

Versoeke om skenker- en alumni-data vir die doeleindes van korrespondensie, uitnodigings, e-poskommunikasie, nuusbriefverspreiding, ensovoorts moet aan die databestuurspan voorgelê word. Hulle reaksie en die aanvraer se bestuur van die data moet aan die Wet op die Beskerming van Persoonlike Inligting 4 van 2013 (Eng. POPI) voldoen.

- 3) Die voorleggingsontwikkelingspan bied 'n groot verskeidenheid dienste wat wissel van mededingende voorleggings opstel en ondersteunende voorbeeldgevalle voorlê tot brosjures en konsepnotas, insette oor voorleggings en voorstelle vir 'n skenkergerigte benadering tot monitering en evaluering.
- 4) 'n Interne span vir dataontledings en stelselsteun bied IT - en programmatuursteun om verslae op te stel oor skenkingsgeskiedenis, alumni-demografieë en ander ontledingsdata wat vir fondswerwing benodig word.

########## 3 Kategorie 4: Erflatings